
				/เริ่มประชุม...


เริ่มประชุมเวลา	๑0.0๐ น.
เลขานุการสภา	บัดนี้ ถึงกำหนดเวลานัดประชุมแล้ว เลขานุการสภาได้ตรวจสอบรายชื่อสมาชิกสภาเทศบาล	ตำบลบ้านนา ผู้มาประชุมที่ได้ลงชื่อไว้ ปรากฏว่าครบองค์ประชุม จึงขอเชิญประธานสภา 	ดำเนินการประชุมตามระเบียบวาระครับ		
							
ระเบียบวาระที่ ๑	เรื่องที่ประธานแจ้งให้ที่ประชุมทราบ
ประธาน	- ไม่มี -	
มติที่ประชุม	รับทราบ
		
ระเบียบวาระที่ ๒	เรื่องรับรองรายงานการประชุมสภาเทศบาลตำบลบ้านนาสมัยสามัญ สมัยที่ ๓  		ประจำปี พ.ศ.๒๕๖6 เมื่อวันพฤหัสบดีที่ ๒4 สิงหาคม พ.ศ. 25๖6   
ประธาน	ตามที่สภาเทศบาลตำบลบ้านนาได้ประชุมสภา สมัยสามัญ สมัยที่ 3 ประจำปี พ.ศ.๒๕๖6  เมื่อวันพฤหัสบดีที่ ๒4 สิงหาคม พ.ศ. 25๖6   บัดนี้ ฝ่ายเลขานุการสภาเทศบาลตำบลบ้านนาได้จัดทำรายงานการประชุมเสร็จเรียบร้อยแล้ว จึงนำเสนอที่ประชุมเพื่อพิจารณา และรับรองรายงานการประชุมสภา สมัยสามัญ สมัยที่ 3 ประจำปี พ.ศ.๒๕๖6                         เมื่อวันพฤหัสบดีที่ ๒4 สิงหาคม พ.ศ. 25๖6   สมาชิกสภาฯ ท่านใดประสงค์จะแก้ไขเพิ่มเติมในรายงาน การประชุม ขอเชิญครับ เมื่อไม่มีสมาชิกสภาฯ ขอแก้ไข กระผมจะถามมติต่อที่ประชุมครับ สมาชิกสภาฯ ท่านใดมีมติรับรองรายงานการประชุมครั้งที่แล้ว โปรดยกมือครับ

เลขานุการสภา	รับรอง	11   	เสียง
	ไม่รับรอง	  - 	เสียง
	งดออกเสียง	  - 	เสียง
มติที่ประชุม	รับรอง	
	

ระเบียบวาระที่ 3              เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว
ประธาน    	 ในญัตติพิจารณาร่าง เทศบัญญัติงบประมาณรายจ่าย ประจำปีงบประมาณ พ.ศ.๒๕67 วาระที่ ๒ ขอเชิญ คุณประทีป อินทรโม ประธานคณะกรรมการแปรญัตติรายงานความเห็นของคณะกรรมการแปรญัตติเพื่อให้สภาทราบครับ ขอเชิญครับ
		
 นายประทีป อินทรโม	    เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ  และหัวหน้าส่วน    (ประธานกรรมการแปรญัตติ) ราชการ เทศบาลตำบลบ้านนาที่เคารพ
ตามที่สภาเทศบาลตำบลบ้านนามีมติที่ประชุมแต่งตั้งคณะกรรมการแปรญัตติ เพื่อพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2567 โดยกำหนดให้มีการยื่นคำแปรญัตติระหว่างวันที่ 29- 31 สิงหาคม 2566 ณ ห้องประชุมสภาเทศบาลตำบลบ้านนา คณะกรรมการได้มาปฏิบัติหน้าที่ตามที่มอบหมายแล้ว ปรากฏว่าไม่มีผู้มายื่นเสนอคำแปรญัตติแต่อย่างใด  คณะกรรมการแปรญัตติได้ประชุมพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2567 เมื่อ วันเสาร์ที่ 2 กันยายน พ.ศ. ๒๕๖6 ณ ห้องประชุมสภาเทศบาลตำบลบ้านนา เวลา ๑๓.๓๐ น. แล้วเห็นว่าถูกต้องเป็นไปตามระเบียบ กฎหมายแล้ว ไม่มีรายการต้องแก้ไขแต่อย่างใด จึงมีมติคงไว้ตามร่างเดิม เพื่อให้สภาเทศบาลตำบลบ้านนาพิจารณาต่อไป 
มติที่ประชุม		   รับทราบ

ระเบียบวาระที่ 4	เรื่องที่เสนอใหม่		
ประธาน	การพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕67 
วาระที่ 2 เมื่อไม่มีผู้มายื่นขอแปรญัตติ ความเห็นของคณะกรรมการแปรญัตติพิจารณาแล้วมีมติคงไว้ตามร่างเดิมต่อไปจะเป็นการพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2567 ก่อนที่จะพิจารณาในวาระต่อไป ในวาระที่ 3 ขั้นลงมติ กระผมขอถามสมาชิกว่ามีการเสนอที่ประชุมว่าจะพิจารณาในวาระที่ 3 ในวันไหนครับ ขอเชิญสมาชิกเสนอ และขอผู้รับรองอย่างน้อยสองท่านด้วยครับ
นายอุทิศ สุตะนุกะมัง	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ เทศบาลตำบลบ้านนาที่เคารพ
	กระผมขอเสนอให้มีการพิจารณาร่างเทศบัญญัติงบประมาณรายจ่าย ประจำปีงบประมาณ 
พ.ศ.256๖ ในวาระที่ 3 ขั้นลงมติ ในวันนี้ วันที่ 8 กันยายน 2566 ครับ

เลขานุการสภา	มีผู้รับรองคือ	
	1. นายเฉวียง  ทองเที่ยง
	2. นายชุพล  ชูอักษร
	ผู้รับรองถูกต้อง
ประธาน	ตามที่คณะกรรมการแปรญัตติร่างเทศบัญญัติงบประมาณรายจ่าย ประจำปีงบประมาณ พ.ศ. 2567  แจ้งว่าในการกำหนดให้มีการยื่นคำแปรญัตติระหว่างวันที่ 29-๓๑สิงหาคม 2566  คณะกรรมการได้มาปฏิบัติหน้าที่ตามที่มอบหมายแล้ว ปรากฏว่าไม่มีผู้มายื่นเสนอคำแปรญัตติแต่อย่างใด  คณะกรรมการแปรญัตติได้ประชุมพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2567  แล้วเห็นว่าถูกต้องเป็นไปตามระเบียบ กฎหมายแล้ว ไม่มีรายการต้องแก้ไขแต่อย่างใด จึงไม่มีประเด็นให้ต้องพิจารณา จึงขอต่อไปพิจารณาในวาระที่สามขั้นลงมติ ให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. ๒๕67 ผู้ใดเห็นชอบให้ตราเป็นเทศบัญญัติงบประมาณรายจ่าย ประจำปีงบประมาณ พ.ศ. ๒๕67 โปรดยกมือครับ
เลขานุการสภา	เห็นชอบ 	 10	เสียง
	ไม่เห็นชอบ	   - 	เสียง
	งดออกเสียง	   1	เสียง
มติที่ประชุม	เห็นชอบ 	 10	เสียง
	ไม่เห็นชอบ	   -  	เสียง
	งดออกเสียง	  1	เสียง	
มีมติเห็นชอบให้ร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕67  ตราเป็นเทศบัญญัติงบประมาณรายจ่าย ประจำปีงบประมาณพ.ศ. ๒๕67 และส่งร่างเทศบัญญัติไปยังนายอำเภอเพื่อส่งไปยังผู้ว่าราชการจังหวัดพัทลุงพิจารณาอนุมัติต่อไป

ระเบียบวาระที่ 4	  เรื่องอื่น ๆ
	
		
ประธาน	ในระเบียบวาระเรื่องอื่น ๆ สมาชิกมีเรื่องจะสอบถามหรือจะเสนอปัญหาและแนวทางแก้ไขร่วมกันขอเชิญครับ ขอเชิญนายอานนท์  แสงขาวนำเสนอครับ
นายอานนท์  แสงขาว	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ                       
		เทศบาลตำบลบ้านนา 
	-มีเรื่องเดือดร้อนของประชาชนในการใช้ถนนสัญจร ถนนสายต้นตีนเป็ด ตอนนี้ถนนชำรุดมากแล้ว ซึ่งตามปกติจะมีการซ่อมแซมกันทุกปี แต่มาปีนี้ยังไม่ได้ดำเนินการแต่อย่างไร มีปีที่แล้วได้ปรึกษากับทางผู้บริหารว่าจะซ่อมแซม แต่ตอนนั้นยังติดหน้าฝนอยู่ มาตอนนี้เข้าหน้าฝนอีกครั้งแล้วก็ยังไม่ได้ดำเนินการ ก็ฝากท่านประธานไปยังผู้บริหาร ขอคำตอบไม่กำหนดวันแต่อยากขอความชัดเจนว่าจะดำเนินการเมื่อไหร เพื่อให้พี่น้องประชาชนได้สัญจรไปมาสะดวกครับ ขอบคุณครับ
ประธาน	ขอบคุณ คุณอานนท์  แสงขาว ครับ ต่อไปมีสมาชิก จะนำเรื่องปัญหาความเดือดร้อนของพี่น้อง ประชาชน เพิ่มเติม อีกบ้างครับ ขอเชิญ คุณชุมพล  ชูอักษร ครับ
นายชุมพล  ชูอักษร	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ                       
		เทศบาลตำบลบ้านนา 
	กระผมได้รับฟังเสียงจากชาวบ้าน เรื่องระบบประปาน้ำตกหนานคล้ายได้เสนอมาว่าให้ทางเทศบาลได้ดำเนินการย้ายท่อประปาที่ผ่านทางสวนของชาวบ้านไปวางตามแนวถนนเพื่อความปลอดภัย เพราะบางครั้งชาวบ้านต้องทำสวน โค้นไม้บ้างก็ไปกระทบกับท่อประปาเกิดความเสียหายขึ้นได้ ทำให้เขาหนักใจด้วย หากไม่ดำเนินการย้ายออกเกิดปัญหาขึ้นเขาก็ไม่รับผิดชอบ ที่ใช้น้ำอยู่มีหมู่ที่ 5, 7, 11 และหมูที่ 12 ครับ ขอบคุณครับ 

ประธาน	ขอบคุณ คุณชุมพล ชูอักษรครับ ขอเชิญ  นายกเทศมนตรีชี้แจง ขอเชิญครับ
 
นายกเทศมนตรี	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ                       
		เทศบาลตำบลบ้านนา
		-เรื่องของปัญหาเรื่องถนนหมู่ที่ ๑ ต้องขอโทษสมาชิกครับ ซึ่งผมในฐานะผู้บริหารจริงแล้วได้มอบหมายไปแล้ว คิดว่าได้ดำเนินการเรียบร้อยแล้วด้วยซ้ำ หลังจากเสร็จงานของดี จะให้ช่างรีบเข้าสำรวจ รีบแก้ไขให้ประมาณอาทิตย์หน้า
		-เรื่องระบบวางท่อประปาน้ำตกหนานคล้ายตามแนวถนนจะให้ช่างสำรวจแล้วนำมาปรึกษาหารือกันว่าจะดำเนินการกันได้อย่างไรครับ ขอบคุณครับ 
ประธาน	ขอบคุณ ท่านนายกเทศมนตรี ครับ ต่อไปมีสมาชิก จะนำเรื่องปัญหาความเดือดร้อนของ                พี่น้องประชาชน เพิ่มเติม อีกบ้างครับ ขอเชิญ คุณปลอด ทองคง ครับ
นายปลอด ทองคง	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ                       
		เทศบาลตำบลบ้านนา
		เรื่องดำเนินการซ่อมแซมถนนผมคิดว่าไม่ใช่เฉพาะถนนสายต้นตีนเป็ดที่ไม่ได้ดำเนินการซ่อมแซม มีทั่วตำบลบ้านนาครับ อันที่จริงแล้วงบประมาณในการซ่อมแซมถนนก็ได้ผ่านสภาไปแล้ว แต่รับปากว่าจะดำเนินการ แต่ยังไม่ได้ดำเนินการแต่อย่างใด ตอนนั้นชาวบ้านบอกว่าไม่ต้องซ่อมแซมแล้วเพราะผ่านหน้าฝนไปแล้ว แต่เข้าหน้าฝนอีกครั้งหนึ่ง ที่ได้ซ่อมบ้างก็เป็นงบประมาณของอำเภอศรีนครินทร์ แต่ไม่ทราบว่าเป็นสายไหนบ้าง ของเทศบาลที่ช่างสำรวจไว้ยังไม่ได้ดำเนินการเลยครับ ขอบคุณครับ	

 ประธาน	ขอบคุณ คุณปลอด ทองคงครับ ต่อไปมีสมาชิก จะนำเรื่องปัญหาความเดือดร้อนของพี่น้อง ประชาชน เพิ่มเติม อีกบ้างครับ ขอเชิญ คุณธีระยุทธ ดำจำนงค์ ครับ

นายธีระยุทธ ดำจำนงค์	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ                       
		เทศบาลตำบลบ้านนา 
		ต้องขอบคุณท่านนายกครับที่อนุมัติโครงการคูระบายน้ำของหมู่ที่ ๑๒ เป็นโครงการที่เป็นประโยชน์มาก แต่มีอีกอย่างครับที่ท่อน้ำประปาที่วางอยู่บนฝาครอบคูระบายน้ำ เพราะจุดประสงค์ของคูระบายน้ำคือ 1. เพื่อให้ระบายได้สะดวก 2. เพื่อประโยชน์เวลามีรถสวนทางกัน แต่ปัญหาคือมี่ท่อประปามาวางอยู่บนฝาปิดคูระบายน้ำ เมื่อโดนรถเหยียบแตกอีก  อยากให้ช่วยแก้ปัญหาในจุดนี้ด้วยครับ ขอบคุณครับ

ประธาน	ขอบคุณ คุณธีระยุทธ ดำจำนงค์ ครับ  ขอเชิญ  นายกเทศมนตรีชี้แจง ขอเชิญครับ
นายกเทศมนตรี	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ                       
		เทศบาลตำบลบ้านนา 
		-เรื่องซ่อมแซมถนนผู้บริหารคิดว่าซ่อมแซมไปแล้ว หลังจากนี้จะเร่งติดตามครับ 
		-เรื่องหมู่ที่ ๑๒ เรื่องคูระบายน้ำจริงแล้วเป็นความเดือดร้อนของพี่น้องประชาชนในพื้นที่มานาน ผู้บริหารได้จัดทำโครงการ และได้รับเสียงสนับสนุนจากสมาชิกสภาด้วย ท่อน้ำประปาที่วางอยู่บนฝาครอบคูระบายน้ำนั้น ขออนุญาตท่านประธานให้อนุญาตให้ผู้อำนวยการกองช่างได้พูดในรายละเอียดครับ ขอบคุณครับ 
ประธาน	ขอบคุณ ท่านนายกเทศมนตรี ครับ ขอเชิญผู้อำนวยการกองช่าง ชี้แจงได้ครับ ขอเชิญครับ
นายสินไชย บุญวิสูตร	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ                       
		เทศบาลตำบลบ้านนา 
		สาเหตุที่ท่อเมนจ่ายน้ำประปาภูเขาที่ต้องต่อขึ้นมาอยู่บนฝาคูระบายน้ำ เนื่องจากการก่อสร้างคูระบายน้ำ คสล.ริมถนนสายบ้านลำในใต้ ม.12  แนวคูระบายน้ำต้องก่อสร้างผ่านท่อเมนจ่ายน้ำประปาภูเขาของชาวบ้านที่วางตัดลอดผ่านถนน คสล. ประมาณ 10 จุด            ซึ่งท่อเมนจ่ายน้ำดังกล่าวได้วางลอดผ่านถนนมาประมาณ 15 ปีแล้ว ตั้งแต่ถนนสายดังกล่าวยังเป็นถนนผิวจราจรลูกรัง เนื่องจากเมื่อ ๑๕ ปี ก่อน ท่อเมนประปาภูเขาน้ำตกเขาครามได้วางอยู่ข้างเดียวคือทางฝั่งทิศใต้ ทำให้ชาวบ้านที่มีบ้านพักอาศัยอยู่ทางทิศเหนือของถนนประมาณ ๑๐ ครัวเรือน ต้องต่อท่อประปาลอดข้ามถนน แต่เมื่อ ๔-๕ ปีที่แล้ว         เทศบาลตำบลบ้านนา ได้ดำเนินการขยายวางท่อเมนจ่ายน้ำประปาภูเขาหนานท้ายเภา          ริมถนนฝั่งทางทิศเหนือ เพื่อให้ชาวบ้านที่มีบ้านพักอาศัยอยู่ทางทิศเหนือได้ใช้น้ำการอุปโภค ผมจึงขอเสนอวิธีการในแก้ไขปัญหาท่อเมนจ่ายน้ำที่ตั้งอยู่บนฝาคูระบายน้ำ โดยให้ทางหมู่บ้านช่วยประสานชาวบ้านจำนวน 10 ครัวเรือน ที่วางท่อเมนจ่ายน้ำลอดผ่านถนนให้เปลี่ยนมาต่อท่อเมนจ่ายน้ำฝั่งทิศเหนือแทนเพื่อการแก้ไขปัญหาดังกล่าวต่อไปครับ   ขอบคุณครับ
ประธาน	ขอบคุณ คุณสินไชย บุญวิสูตร ครับที่ได้ชี้แจงที่มาที่ไปแทนท่านนายกครับ มีสมาชิก                 จะเพิ่มเติมไหมครับ ไม่มีนะครับ ขอเชิญขอเชิญท่านายกอีกครั้งครับ ขอเชิญครับ
นายกเทศมนตรี	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ                       
		เทศบาลตำบลบ้านนา 
		-ขอเชิญทุกท่านร่วมงานของดีบ้านนา ภายใต้ชื่อฟาร์มสุกที่บ้านนา จัดขึ้นระหว่างวันที่ 8-10 กันยายน 2566 นี้ ซึ่งจะมีพิธีเปิดงานวันนี้ วันที่ ๘ กันยายน 2566 เวลา 19.00น. โดยได้รับเกียรติจากผู้ว่าราชการจังพัทลุงมาเป็นประธานครับ 
		-อีกเรื่องขอเชิญทุกท่านร่วมทำบุญทอดผ้าป่าตามกำลังศรัทธา ซึ่งทางดร.บุญโชค พรหมสังข์ ซึ่งเป็นคนพื้นที่ตำบลบ้านนา จังหวัดพัทลุง ได้รับเป็นเจ้าภาพทอดผ้าป่าสามัคคีที่จังหวัดเชียงราย ซึ่งดร.บุญโชค พรหมสังข์ ได้ไปทำงานอยู่ที่นั้น ครับ ขอบคุณครับ

ประธาน	มีสมาชิกสภา จะนำเรื่องปัญหาความเดือดร้อนของพี่น้อง ประชาชน เพิ่มเติม อีกบ้างครับ              ไม่มีแล้วนะครับ ก็ขอบคุณสมาชิกทุกท่าน ท่านนายก ท่านรองนายก และทุกๆท่านที่มาร่วมประชุมในวันนี้  สำหรับวันนี้เราประชุมกันพอสมควรแล้ว ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการสภา และผู้เข้ารับฟังการประชุมและทุก ๆ ท่านที่เกี่ยวข้อง อีกครั้งหนึ่ง ขอให้ทุกท่านเดินทางโดยสวัสดิภาพ ขอบคุณครับ
เลิกประชุมเวลา  	    ๑2.00 น.				
		  (ลงชื่อ)        จำรัส  นิลจันทร์	ผู้จดรายงานการประชุม        
                                                         (นายจำรัส  นิลจันทร์)         
                				    ผช.นักจัดการงานทั่วไป

				  (ลงชื่อ)         	มนพพร เขมะวนิช	 เลขานุการสภาเทศบาล  
          					     (นายมนพพร เขมะวนิช)

คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว จึงลงลายมือชื่อไว้เป็นหลักฐาน

